Lisa

RMK, Eesti Maaülikooli ja Skogfroski vahelise 12.11.2018 ­lepingu nr

1-18/779 juurde

**LEPINGU nr 1-18/779 LISA**

(hiliseima digitaalallkirja kuupäev)

Eesti Maaülikool, edaspidi **tellija** või **EMÜ**, keda esindab rektori 03.01.2025 korralduse nr 1-9.RR/1 punkti 1 alusel õppeprorektor rektori ülesannetes **Endla Reintam**, ühelt poolt, ja

Riigimetsa Majandamise Keskus, edaspidi **tööde tegija** või **RMK**, keda esindab Vabariigi Valitsuse 09.01.2007 määruse nr 4 „Riigimetsa Majandamise Keskuse põhimäärus“ alusel juhatuse esimees **Mikk Marran**, keda nimetatakse edaspidi **pool** või ühised **pooled**,

sõlmisid käesoleva lepingu, edaspidi **leping**, alljärgnevas:

1. **Lepingu lisa eesmärk**
   1. Lähtudes poolte osalusel sõlmitud lepingu „*Collaboration Agreement on establishment and management of Scots pine and Norway spruce progent trials*“ 12.11.2018 nr 1-18/779 artikkel neljast, mille kohaselt katsealadega seotud tegevused korraldatakse EMÜ poolt ning seda rahastab lepingu kolmas osapool Skogforsk („*Field work staff for trial establishment and management will be supplied by EMU and the cost for the work will be paid by Skogforsk*.“) reguleeritakse lepingu lisaga RMK poolt majandatavas riigimetsas asuvatel EMÜ katsealadel katsete läbiviimiseks vajalike tööde teostamist RMK või EMÜ poolt.
   2. RMK teostab oma hallatavatel riigimaadel asuvatel katsealadel tavapäraseid metsakasvatuslikke töid samadel alustel nagu mujal riigimetsas. Tööde asukoht, liik ja maht lepitakse poolte vahel kokku, et vältida läbiviidavate katsete nurjumist.
   3. Muude tööde teostamise korraldab EMÜ, kooskõlastades nende teostamise RMK-ga punktis kaks nimetatud plaanide kaudu.
2. **Tööde planeerimine ja aruandlus**
   1. EMÜ esitab RMK-le üks kord aastas nelja (4) aasta pikkuse plaani sh konkreetse eelseisva hooaja tööde nimekirja esimeseks augustiks, milles on toodud ülevaade kavandatavatest tegevustest ja töödest, et võimaldada RMK-l planeerida tööde teostamist (sh eelarvet). Plaan peab sisaldama järgmist infot:
      1. objekti asukoht;
      2. tööliik;
      3. töö maht;
      4. muud planeeritavad tööd.
   2. Planeeritavad tööd vaadatakse RMK poolt üle 30 kalendripäeva jooksul alates tööde plaani esitamisest. Pärast ülevaatamist teavitab RMK tööde esitajat, millises mahus ja millisel viisil RMK kavandatud töid teostab.
   3. RMK teavitab EMÜd punktis 2.1.4 nimetatud muude planeeritavate tööde kooskõlastamisest ning teavitab tööde teostamisega seotud RMK kontaktisikutest hiljemalt 15. septembriks.
3. **Poolte õigused ja kohustused**
   1. RMK teostab oma kuludega need tööd, mis kuuluvad RMK tavapärase metsa majandamise tegevuste hulka.
   2. RMK ei teosta eritingimustel või spetsiaalseid töid, mille osas ei ole poolte vahel eraldi lepingut sõlmitud.
   3. EMÜ kohustub esitama tööde plaanid ja nimekirjad punktis 2 toodud täpsusega.
   4. EMÜ kohustub RMK-d teavitama katsealadel kolmandate osapoolte poolt tehtavatest töödest punktis 2.2 nimetatud nimekirjas.
   5. RMK poolt majandatavas riigimetsas asuvatel EMÜ katsealadel teostatavate tööde eest, milleks EMÜ kaasab kolmandaid isikuid, vastutab täielikult EMÜ. Käesolev säte ei hõlma RMK poolt hankemenetluste või teenuslepingute alusel tellitud kolmandate isikute poolt tehtavaid töid.
   6. RMK esitab teostatud tööde eest arve EMÜle, kes korraldab selle edastamise Skogforsk´ile tasumiseks.
4. **Poolte kontaktisikud**
   1. EMÜ-poolne kontaktisik on Tiit Maaten, mobiiltelefon +372 529 6523, e-post [tiit.maaten@emu.ee](mailto:tiit.maaten@emu.ee).
   2. RMK-poolne kontaktisik on Jaarek Konsa, mobiiltelefon +372 5695 5875, e-post [jaarek.konsa@rmk.ee](mailto:jaarek-konsa@rmk.ee).
5. **Lõppsätted**
   1. Lepingu lisaga täiendatakse lepingu olemasolevaid punkte viisil, mis ei muuda nende kehtivust; kõik varasemalt kokkulepitud tingimused jäävad kehtima ning lisa käsitletakse lepingu sisulise laiendusena, mitte muudatusena.
   2. Lisa allkirjastatakse digitaalselt ning jõustub poolte poolt allkirjastamise hetkest.

|  |  |
| --- | --- |
| **Tellija**  Eesti Maaülikool  Registrikood 74001086  Kreutzwaldi 1, 51006 Tartu  (allkirjastatud digitaalselt)  Endla Reintam  õppeprorektor rektori ülesannetes | **Tööde tegija**  Riigimetsa Majandamise Keskus  Registrikood 70004459  Mõisa/ 3, Sagadi küla, Haljala vald,  45403, Lääne-Viru maakond  (allkirjastatud digitaalselt)  Mikk Marran  juhatuse esimees |